stanford-oval/wikipedia huggingface dataset:
Döda fallet

Döda Fallet.
Döda fallet on entinen Ragundajärvestä Indaljokeen laskenut koski Ragundan kunnassa, Ruotsin Jämtlandissa. Ennen kosken kuivumista se tunnettiin nimillä Gedungsen tai Storforsen, ja oli 35 metriä korkea, ollen samalla yksi Ruotsin suurimmista koskista.
Koski kuivui katastrofin seurauksena. Vesiväylällä harjoitettiin tukinuittoa, mutta voimakkaassa koskessa puutavara kärsi pahasti, joten se piti siirtää kosken ohi maitse. Vuonna 1793 Magnus Huss -niminen mies rupesi suunnittelemaan uittokanavan rakentamista kosken ohittamiseksi, ja varsinainen rakentaminen alkoi 1796. Sorainen maaperä kuitenkin kesti vettä heikosti. Kesäkuun 6. ja 7. päivän välisenä yönä 1796 kosken ja kanavan välinen sorakannas petti, ja koko järven vesi tyhjeni kanavan kautta neljässä tunnissa, aiheuttaen 15-metrisen hyökyaallon jokea alas. Veden aiheuttamista tuhoista huolimatta katastrofi ei kuitenkaan vaatinut kuolonuhreja.
Döda fallet on nykyisin luonnonsuojelualue, ja merkittävä paikallinen nähtävyys.
Dragon Ball Z: Budokai Tenkaichi 3

| Dragon Ball Z: Budokai Tenkaichi 3 |
| --- | --- |

Kehittäjä:  Spike
Julkaisija:  Namco Bandai Atari
Jakelija:  Nintendo eShop
Pelisarja:  Dragon Ball Z: Budokai Tenkaichi
Julkaistu:  PlayStation 2JP 4. lokakuuta 2007EU 9. marraskuuta 2007NA 13. marraskuuta 2007 WiiJP 4. lokakuuta 2007NA 3. joulukuuta 2007EU 15. helmikuuta 2008
Lajityyppi:  Tappelupeli
Pelimuoto:  Yksinpeli, moninpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  PlayStation 2, Wii
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK  : 
Dragon Ball Z: Budokai Tenkaichi 3 (jap. Dragon Ball Z: Sparking! METEOR, ドラゴンボールZ Sparking! METEOR, Doragon Bōru Zetto Supākingu! Meteo?) on  vuonna 2007 Atarin julkaisema tappeluroolipeli, joka perustuu Dragon Ball Z -animeen. Se on saatavilla PlayStation 2- ja Wii -alustoille. Siinä on jopa 160 erilaista hahmoa Dragon Ballista, Dragonball Z:sta sekä Dragonball GT:stä ja Dragonball Z -elokuvista tuttuja hahmoja.
Aiheesta muualla

Official Budokai Tenkaichi series website (Arkistoitu – Internet Archive)
Dragon Ball Z: Budokai Tenkaichi 3 MobyGamesissa (englanniksi)
Dídyma

| Dídyma Δίδυμα |
| --- | --- |
 Dídyma
 Koordinaatit: 37°27′48″N, 23°10′19″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Ermionída
Hallinto:  
 – Asutustyyppi:  kylä
 – Kallikrates-koodi:  4104010201
Väkiluku (2011):  1 047
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Dídyma (kreik. Δίδυμα; transl. myös Dídima) on Kreikan kylä, joka kuuluu hallinnollisesti Ermionídan kuntaan, Argoliin alueyksikköön ja Peloponnesoksen alueeseen. Kylän väkiluku on 1 047 (vuonna 2011).
Dídyman luolista suurempi eli Megáli Spiliá.
Dídyman kylä sijaitsee noin 71 kilometriä itäkaakkoon Árgoksen kaupungista. Se on saanut kaksosiin viittaavan nimensä sen ympärillä olevista kahdesta vuoresta, jotka ovat Dídyma (1 110 m) koillispuolella ja Profítis Ilías (775 m) länsipuolella. Kylästä on käytetty aiemmin myös nimimuotoja Dídymon (Δίδυμον) ja Dídymoi (Δίδυμοι). Dídyma tunnetaan Dídyman luolista eli kahdesta karstivajoamasta nimiltään Megáli Spiliá ja Mikrí Spiliá.
Dídyma muodostaa myös laajemman kyläyhdyskunnan (Τοπική Κοινότητα Διδύμων, Topikí Koinótita Didýmon), johon kuuluvat varsinaisen Dídyman kylän lisäksi kylät Ágios Ioánnis, Loukaḯti, Peleí, Rádo ja Salánti. Koko yhdyskunnan väkiluku on 1 320. Vuodesta 1997 se kuului Kranídin kuntaan ja vuodesta 2011 lähtien Ermionídan kunnan Kranídin kunnallisyksikköön.
Aiheesta muualla

Kuvia tai muita tiedostoja aiheesta Dídyma Wikimedia Commonsissa
Dragon Ball Z: Dead Zone

| Dragon Ball Z: Dead Zone |
| --- | --- |

Ohjaaja:  Daisuke Nishio
Käsikirjoittaja:  Kōzō Morishita
Tuottaja:   Akira Toriyama  Takao Koyama 
Säveltäjä:  Shunsuke Kikuchi
Kuvaaja:  Motoaki Ikegami
Leikkaaja:  Shinichi Fukumitsu
Pääosat:   Masako Nozawa  Akira Kamiya  Hiromi Tsuru  Mayumi Tanaka  Daisuke Gori  Mayumi Sho  Kohei Myauchi  Toshio Furukawa  Takeshi Aono  Kenji Utsumi  Joji Yanami 
Valmistustiedot
Valmistusmaa:  Japani
Tuotantoyhtiö:  Toei Animation
Levittäjä:  Toei Company
Kesto:  41 min.
Alkuperäiskieli:   japani  englanti 
Edeltäjä:  Dragon Ball: Mystical Adventure
Seuraaja:  Dragon Ball Z – Maailman vahvin
Aiheesta muualla
IMDb 
Elonet
AllMovie
Infobox OKNimi-testi OK: 
Dead Zone on Dragon Ball -sarjan elokuva. Se on tehty sarjan pohjalta ja on ensimmäinen Dragon Ball Z -elokuva.
Juoni

Tarina alkaa siitä, kun Makyo-nimiseltä tähdeltä saapuva Garlic Jr. tulee maahan valloittaakseen tämän. Hän kidnappaan Gohanin saadakseen lohikäärmekuula-kokoelmansa kasaan. Goku, Piccolo ja Krillin kuulevat tästä ja pelastavat Gohanin. Garlic Jr. kuitenkin kostaa tämän avaamalla portaalin "Dead Zoneen" ja yrittää vangita heidät sen sisään. Gohan kuitenkin pelastaa joukon viemällä Garlic Jr:n portaalin sisään, jättäen hänet sinne.
Džamal Otarsultanov

| Mitalit> Maa:   Venäjä.Miesten vapaapaini | Mitalit> Maa:   Venäjä.Miesten vapaapaini | Mitalit> Maa:   Venäjä.Miesten vapaapaini | Maa:   Venäjä> Miesten vapaapaini |
| --- | --- | --- | --- |
|  Kultaa | Lontoo 2012 | 55 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tampere 2008 | 55 kg |  |
|  Kultaa | Dortmund 2011 | 55 kg |  |
|  Kultaa | Belgrad 2012 | 55 kg |  |
|  Pronssia | Moskova 2006 | 55 kg |  |
Džamal Sultanovitš Otarsultanov (ven. Джамал Султанович Отарсултанов, s. 14. huhtikuuta 1987) on venäläinen vapaapainija ja 55 kg:n sarjan olympiavoittaja Lontoon olympiakisoista 2012.
Otarsultanov voitti 55-kiloisten vapaapainin Euroopan mestaruuden Tampereella 2008, Dortmundissa 2011 ja Belgradissa 2012. Lisäksi hän saavutti EM-pronssia Moskovasta 2006. Hän voitti samassa painoluokassa maailmancupin 2007 sekä junioreiden maailmanmestaruuden 2006 ja 2007. Kadettien Euroopan-mestaruuden hän voitti 46-kiloisissa 2003.
Dimítrios Ioannídis

| Dimítrios Ioannídis> Henkilötiedot |
| --- | --- |
Syntynyt: 13. maaliskuuta 1923 Ateena, Kreikka
Kuollut: 16. elokuuta 2010 (87 vuotta) Ateena, Kreikka
Sotilashenkilö
Palvelusmaa(t):  Kreikka
Palvelusvuodet:  1945–1975
Taistelut ja sodat:  Kreikan sisällissota
Sotilasarvo:  prikaatikenraali
Dimítrios Ioannídis (kreik. Δημήτριος Ιωαννίδης, 13. maaliskuuta 1923 – 16. elokuuta 2010) oli kreikkalainen upseeri ja yksi Kreikan sotilasjuntan (1967–1974) johtohenkilöistä. Vuonna 1973 hän järjestin juntan sisäisen vallankaappauksen ja syrjäytti juntan johtajan pääministeri Geórgios Papadópouloksen, minkä jälkeen hän käytännössä johti Kreikkaa ilman virallista asemaa. Tästä syystä hänet tunnetaan myös lempinimellä ”näkymätön diktaattori” (”αόρατος δικτάτωρ”). Ioannídisin hallinto ja koko Kreikan sotilasjuntta kaatui hänen järjestettyään Kyproksen sotilasvallankaappauksen vuonna 1974.
Elämä ja ura > Tausta ja koulutus

Ioannídis syntyi Ateenassa varakkaaseen ylempään keskiluokkaan kuuluneeseen liikemiesperheeseen, joka oli kotoisin Epeiroksesta.
Vuonna 1940 Ioannídis aloitti Kreikan sotilasakatemiassa (Evelpídon) ja valmistui luutnanttina vuonna 1943. Tämän jälkeen hän valmistui jalkaväkikoulusta (1952), ABC-erikoissotakoulusta (1954) ja sotakorkeakoulusta (1956). Vuonna 1961 hän suoritti Länsi-Saksassa jalkaväenkursseja.
Elämä ja ura > Sotilasuran alku

Akselivallat olivat miehittäneet Kreikan huhtikuussa 1941. Ioannídis aloitti upseerin uransa kenraali Napoléon Zérvasin johtamassa kansallismielisessä vastarinta-armeijassa (EDES, Ethnikós Dimokratikós Ellinikós Sýndesmos, ”Kansallistasavaltalainen kreikkalainen liitto”), joka oli aatteelliselta linjaltaan kansallismielinen, antikommunistinen, antifasistinen ja tasavaltalainen.
Vuosina 1945–1949 hän palveli kansalliskaartin pataljoonissa, 3. kreikkalaisessa vuoristoprikaatissa (”Rímini-prikaati”) ja Makrónisoksen kommunistivankien internointileirille sijoitetussa erikoispataljoonassa. Ioannídis siis osallistui Kreikan sisällissotaan (1946–1949) hallituksen joukkojen riveissä. Vuosina 1950–1959 hän palveli useissa eri joukko-osastoissa. Vuosina 1959–1961 hän palveli maavoimien pääesikunnassa ja vuonna 1963 hänet lähetettiin Kyprokselle. Vuonna 1966 hänestä tehtiin sotilasakatemian eli kadettikoulun johtaja.
Ioannídisin ylennykset:
luutnantti (1943)
kapteeni (1948)
majuri (1953)
everstiluutnantti (1964)
eversti (1970)
prikaatikenraali (1973)
Dōshu

Dōshu on perinnöllinen japanilaisiin kamppailulajeihin liittyvä arvonimi. Dōshu voidaan kääntää tarkoittamaan suurmestaria tai tien vartijaa ja sitä käytetään lajin kansainvälisesti korkeimmasta opettajasta.
Arvonimi on käytössä erityisesti aikidossa, jossa lajin dōshu johtaa koko organisaatiota ja sen päämajaa Aikikai Hombu Dojoa. Aikidossa arvonimi on ollut käytössä kolmella henkilöllä:
Morihei Ueshiba (-1969)
Kisshomaru Ueshiba (1969-1999)
Moriteru Ueshiba (1999-)
Nykyisen dōshun Moriteru Ueshiban jälkeen uudeksi dōshuksi arvellaan nousevan hänen poikansa Mitsuteru Ueshiba.
Dōshulla ei ole perinteisesti ollut dan-arvoa, vaan hänen on katsottu olevan arvoasteikon ulkopuolella.
Dimákos

| --- | --- |
Sijainti:  38°14′17″N, 24°07′53″E, Kárystos Euboia, Keski-Kreikka Kreikka
Saariryhmä:  Euboian saaret
Vesialue:  Eteläinen Euboianlahti
Merialue:  Egeanmeri, Välimeri
Pinta-ala:  0,058 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Dimákos (kreik. Δημάκος) on pieni Kreikan saari, joka kuuluu Euboian saariin ja sijaitsee Euboian länsirannikon edustalla. Saaren pinta-ala on noin 0,058 neliökilometriä ja se on asumaton. Hallinnollisesti Dimákos kuuluu Kárystoksen kuntaan, Euboian alueyksikköön ja Keski-Kreikan alueeseen.
Eastern Railway

Eastern Railway sekä Eastern Railroad voivat tarkoittaa ainakin seuraavia rautatieyhtiöitä:
Eastern Railway, Alabama, Yhdysvallat
Eastern Railway, Länsi-Australia, Australia
Austrian Eastern Railway, Itävalta
Eastern Railway, Intia
Eastern Railroad, Massachusetts, Yhdysvallat; myöhemmin osa Boston and Maine Railroadia
Eastern Railroad, Pennsylvania, Yhdysvallat
Eastern Railway, Minnesota, Yhdysvallat
Eastern Railway, New Mexico, Yhdysvallat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eastern Railway”, voi hakea sivunnimihaulla, laajalla sivunnimihaulla tai tekstihaulla.
Eastland

Eastland voi tarkoittaa ainakin seuraavia:
James Eastland (1904–1986), yhdysvaltalainen senaattori Mississippistä
James Eastland, texasilainen poliitikko
Eastland, paikkakunta Pohjois-Carolinassa, Yhdysvalloissa
Eastland, paikkakunta Texasissa, Yhdysvalloissa
Eastlandin piirikunta, Texasissa, Yhdysvalloissa
Eastland Shopping Centre, ostoskeskus Ringwoodissa, Victoriassa, Australiassa
Eastland Mall, useita samannimisiä kauppakeskuksia Yhdysvalloissa
SS Eastland, Chicagojoella vuonna 1915 kaatunut matkustaja-alus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eastland”, voi hakea sivunnimihaulla, laajalla sivunnimihaulla tai tekstihaulla.
Dimítrios Chondrokoúkis

| Mitalit | Mitalit | Mitalit |  |
| --- | --- | --- | --- |
|  Chondrokoúkis sisäratojen MM-kilpailuissa 2012. |  Chondrokoúkis sisäratojen MM-kilpailuissa 2012. |  Chondrokoúkis sisäratojen MM-kilpailuissa 2012. |  |
Maa:   Kreikka
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Istanbul 2012 | korkeushyppy |  |
Dimítrios ”Dimítris” Chondrokoúkis (kreik. Δημήτριος ”Δημήτρης” Χονδροκούκης, s. 26. tammikuuta 1988 Amaroúsio) on kreikkalaissyntyinen Kyprosta edustava korkeushyppääjä, sisäratojen maailmanmestari.
Chondrokoúkis sijoittui 12:nneksi alle 18-vuotiaiden MM-kilpailuissa Marrakechissa 2005 ja kuudenneksi alle 20-vuotiaiden MM-kilpailuissa Pekingissä 2006. Alle 20-vuotiaiden EM-kilpailuissa Hengelossa 2007 hän oli neljäs ja alle 23-vuotiaiden EM-kilpailuissa Kaunasissa 2009 12:s.
Chondrokoúkis oli 2011 viides sekä Pariisin EM-hallikilpailuissa että Daegun MM-kilpailuissa. Hän voitti Euroopan joukkuemestaruuskilpailujen 1. divisioonan kilpailun İzmirissä ja Timanttiliigan kilpailun Zürichissä.
Chondrokoúkis voitti sisäratojen maailmanmestaruuden Istanbulissa 2012 ennätyksellään 233 cm. Hän voitti samana talvena myös Kreikan hallimestaruuden. Ulkoradoilla hänen ennätyksensä on 232 cm (2011).
Ennen vuoden 2012 Lontoon olympialaisia Chondrokoúkis jäi kiinni stanozolol-steroidin käytöstä. Hän sai kahden vuoden kilpailukiellon, joka päättyi heinäkuussa 2014.
Chondrokoúkis sai Kyproksen edustusoikeuden marraskuussa 2013. Hän voitti Kreikan hallimestaruuden 2015 Kyproksen ennätystuloksella 232. Prahan EM-hallikilpailuissa 2015 hän karsiutui loppukilpailusta. Hän voitti kesällä 2015 Kyproksen-mestaruuden ja sijoittui 11:nneksi Pekingin MM-kilpailuissa. Seuraavana vuonna hän voitti Kyproksen-mestaruuden, oli seitsemäs Amsterdamin EM-kilpailuissa ja kahdestoista Rio de Janeiron olympialaisissa.
Dialogi kahdesta maailmanjärjestyksestä

Kirjan Dialogo dei due massimi sistemi del mondo kansilehti.
Dialogi kahdesta maailmanjärjestyksestä eli Dialogi (ital. Dialogo dei due massimi sistemi del mondo) on Galileo Galilein kirjoittama aurinko- ja maakeskistä maailmankuvaa käsittelevä kirja. Se julkaistiin inkvisition nimellisellä hyväksynnällä Firenzessä 1632. Seuraavana vuonna Galilei tuomittiin jumalanpilkasta, jolloin kirja lisättiin katolisen kirkon kiellettyjen kirjojen luetteloon, josta se poistettiin vasta 1822. Samalla myös muut Galilein teokset kiellettiin. Kirja muodostuu neljän päivän aikana käytävistä kahden filosofin ja yhden maallikon välisistä keskusteluista.
Kirjoittaessaan Galilei kutsui teostaan nimellä Dialogi vuorovesistä. Inkvisition hyväksymä painos sai nimen Dialogi luoteesta ja meren virtauksesta. Galilein käskettiin poistaa kaikki vuoroveteen liittyvä otsikosta ja johdannosta. Hän ei saanut puolustaa vuorovesiteoriaansa, koska se perustui Maan liikkumiseen.
Salviati puolustaa kopernikaanista mallia ja esittää muutamia Galilein näkemyksiä suoraan ja kutsuu tätä akateemikoksi. Galilei oli Accademia dei Lincein jäsen. Hänellä oli ystävä nimeltä Filipo Salviati (1582–1614).
Sagredo on älykäs, aluksi puolueeton, maallikko. Galileilla oli Giovanfrancesco Sagredo -niminen ystävä (1571–1620).
Simplicio on omistautunut Ptolemaioksen ja Aristoteleen seuraaja sekä perinteisen maakeskisen kuvan kannattaja. Hahmo on muodostettu konservatiivisten filosofien Ludovico delle Colomben (1565–1616?) ja Cesare Cremoninin (1550–1631) pohjalta. 500-luvulla eli Simplikios-niminen filosofi, mutta nimi muistuttaa myös yksinkertaistaselvennä.
Aiheesta muualla

Galilei, Galileo: Dialogue Concerning the Two Chief World Systems (englanniksi)
Eastern Highlands (Papua-Uusi-Guinea)

| Eastern Highlands |
| --- | --- |
 Eastern Highlandsin sijainti punaisella
 Lippu
Valtio:   Papua-Uusi-Guinea
Hallinto:  
 – hallinnollinen keskus:  Goroka
Pinta-ala:  11157 km²
Väkiluku (2011):  579 825
Eastern Highlands on yksi Papua-Uuden-Guinean maakunnista. Sen pääkaupunki on Goroka. Maakunnan pinta-ala on 11 157 km2. Vuoden 2011 väestönlaskennan mukaan väkiluku on 579 825.
Maakunta on Papua-Uuden-Guinean kahvinviljelyn keskus. Myös matkailu on merkittävä elinkeino. Pääkaupunki Gorokassa järjestetään vuosittain näyttävät itsenäisyyspäivän juhlat, joihin osallistuu kymmeniätuhansia perinneasuin ja kasvomaalauksin taistelijoiksi pukeutuneita tanssijoita.
Ei pakopaikkaa

| Ei pakopaikkaa> Nowhere to Run |
| --- | --- |

Ohjaaja:  Robert Harmon
Käsikirjoittaja:  Joe Eszterhas Leslie Bohem Richard Marquand
Tuottaja:  Gary Adelson Craig Baumgarten
Säveltäjä:  Mark Isham
Kuvaaja:  David Gribble
Leikkaaja:  Mark Helfrich Zach Staenberg
Pääosat:  Jean-Claude Van Damme Rosanna Arquette Kieran Culkin
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  InterCom Netflix
Ensi-ilta:  15. tammikuuta 1993
Kesto:  95 min
Alkuperäiskieli:  englanti
Budjetti:  15 000 000 dollaria
Tuotto:  52 189 039 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
| Vastaanotto> Yhteispisteet.Julkaisu | Vastaanotto> Yhteispisteet.Pisteet |
| --- | --- |
Rotten Tomatoes: 3.8/10
Arvostelupisteet
Julkaisu: Pisteet
Allrovi: 2/5
DVD-Opas: 2/5
Telvis.fi: 2/5
Ei pakopaikkaa (Nowhere to Run) on vuonna 1993 ensi-iltansa saanut toimintaelokuva. Sen ohjasi Robert Harmon, ja pääosissa ovat Jean-Claude Van Damme ja Rosanna Arquette. Elokuva on löyhästi uudelleenfilmatisointi 1950-luvun lännenelokuvasta Etäisten laaksojen mies.
Juoni

Sam Gilleniä syytetään murhasta, jota hän ei ole tehnyt. Sam ei voi hyväksyä tuomiotaan ja pakenee vankienkuljetusautosta. Hän päätyy pienelle maatilalle, jonka omistaa kaunis leski, Clydie Anderson. Sam rakastuu Clydieen ja hänestä tulee myös hyvä ystävä hänen poikansa kanssa. Samaan aikaan maakeinottelija Hale yrittää anastaa Clydien tilan kiinteistöbisnekseen, mutta Clydie ei suostu myymään. Tästä Hale suuttuu, eikä häntä enää estä mikään saadakseen Clydien maat itselleen.
Näyttelijät

| 0 | 1 | 2 |
| --- | --- | --- |
|  Jean-Claude Van Damme  | … |  Sam Gillen   |
|  Rosanna Arquette  | … |  Clydie Anderson   |
|  Kieran Culkin  | … |  Mike Anderson   |
|  Ted Levine  | … |  Mr. Dunston   |
|  Tiffany Taubman  | … |  Bree Anderson   |
|  Edward Blatchford  | … |  Sheriffi Lonnie Cole   |
|  Anthony Starke  | … |  Billy   |
|  Joss Ackland  | … |  Franklin Hale   |
Suomessa

Suomessa elokuvan ensi-ilta oli 23. heinäkuuta 1993. Sittemmin elokuvaa on esitetty kolmesti televisiossa. Ensimmäisen kerran elokuva nähtiin MTV3:lla 19. lokakuuta 1996. Toisen ja kolmannen kerran se esitettiin Nelosella 22. helmikuuta 1999 ja 23. kesäkuuta 2002.
Dío

| Dio Δίο |
| --- | --- |
 Entisen Díon kunnan kunnantalo.
 Kunnallisyksikön sijainti
 Dio
 Koordinaatit: 40°10′N, 22°29′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pieria
Kunta:  Dío-Ólympos
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  110203
Väkiluku (2011):  10 066
 – Kylä­yhdys­kunta:  1 424
 – Kylä:  1 130
Aikavyöhyke:  UTC+2
 – Kesäaika:  UTC+3
Postinumero:  601 00
Suuntanumero(t):  23510
Rekisterikilpi:  KN
Infobox OKVirheellinen NIMI-arvo: 
Dío (kreik. Δίο, kath.kreik. Δίον, Díon) on Kreikan kylä sekä samanniminen Dío-Ólympoksen kunnan kunnallisyksikkö (Δημοτική Ενότητα Δίου, Dimotikí Enótita Díou) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 10 066 ja varsinaisen Díon kylän väkiluku 1 130 (vuonna 2011).
Antiikin Dionin kaupunginmuuria.
Díon kylä sijaitsee lähellä Ólymposvuorta noin 15 kilometriä lounaaseen Katerínista ja noin 425 kilometriä pohjoiseen Ateenasta. Kylä on perinyt nimensä antiikin aikaisesta Dionin kaupungista, jonka arkeologinen kohde sijaitsee aivan nykyisen kylän vieressä. Dion oli merkittävä Zeuksen ja muusien kulttipaikka. Díossa toimii Díon arkeologinen museo, joka esittelee arkeologiselta alueelta tehtyjä löydöksiä.
Dio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Anatolikós Ólympoksen ja Litóchoron kanssa.
Kunnallisyksikön osat

Dion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Spyrídonas | Ágios Spyrídonas | 1 489 |
| Dío | Dío | 1 130 |
| Dío | Platanákia | 294 |
| Karítsa | Karítsa | 2 025 |
| Kontariótissa | Kontariótissa | 1 662 |
| Néa Éfesos | Néa Éfesos | 1 564 |
| Vrontoú | Vrontoú | 1 902 |
Yhteensä: 10 066
Aiheesta muualla

Kuvia tai muita tiedostoja aiheesta Dío Wikimedia Commonsissa
Kuvia tai muita tiedostoja aiheesta Díon kunnallisyksikkö Wikimedia Commonsissa
EMMA Finland

EMMA Finland (lyhenne sanoista European Mobile Media Association) on vuonna 2008 perustettu Suomen virallinen autohifin järjestö. Yhdistyksen tarkoituksena on tukea ja edistää autoäänentoiston harrastus- ja kilpailutoimintaa sekä teknistä kehitystä erilaisten toimintamuotojen välityksellä.
EMMA Finland järjestää osakilpailuja kesäisin usealla paikkakunnalla pääasiassa eteläisessä Suomessa. Osakilpailuissa on monta luokkaa ja niissä kerätään pisteitä joiden avulla voi vuoden lopussa osallistua finaaliin kilpailemaan suomenmestaruudesta. Luokat on jaettu siten, että niihin voi osallistua kuka tahansa aloittelija laitteistollaan ja kovemmissa luokissa kisaillaan viimeisen päälle laitettujen autojen joukossa.
Ennen EMMA Finlandia Suomessa autohifin virallisena järjestönä toimi Fasca, joka kuitenkin lopetti toimintansa 2000-luvulla.
Aiheesta muualla

Järjestön kotisivu
D’Entrecasteaux’nsaaret

| D’Entrecasteaux’nsaaret |
| --- | --- |
 Kartta saariryhmästä
Maantiede
Sijainti:  9°39′S, 150°42′E
Merialue:  Tyynimeri
Vesialue:  Salomonmeri
Suurin saari:  Fergusson
Muita saaria:  Normanby, Goodenough, Sanaroa, Dobu
Pinta-ala:  3 142 km²
Valtio
Valtio:  Papua-Uusi-Guinea
Maakunta:  Milne Bay
Väestö
Väkiluku:  185 000 (arvio 2021)
Asutuskeskukset:  Kalokalo
D’Entrecasteaux’nsaaret ([dɑ̃tʁəkasˈto-]) ovat saariryhmä Papua-Uudessa-Guineassa Uuden-Guinean saaren itäisen kärjen pohjoispuolella. Saarten yhteispinta-ala on 3 142 neliökilometriä ja asukasluku 185 000 vuonna 2021.
Saaristoon kuuluu kolme pääsaarta, Goodenough, Fergusson ja Normanby. Saariryhmään kuuluu myös pienemmät Sanaroa ja Dobu sekä monia luotoja. D’Entrecasteaux’nsaarten suurimmat saaret ovat tuliperäisiä ja kohoavat 1 500 – 2 400 metriin. Saaristo on nimetty ranskalaisen merenkulkijan Bruni d’Entrecasteaux’n mukaan, joka vieraili niillä etsiessään kadonnutta tutkimusmatkailijaa Jean-François de La Pérousea. HMS Basiliskilla purjehtinut John Moresby kartoitti saaria 1873.
D’Entrecasteaux’nsaarilla asui vuonna 2021 Papua-Uuden-Guinean tilastokeskuksen arvion mukaan noin 185 000 ihmistä. Valtaosa väestöstä elää omavaraistaloudessa pienissä yhdyskunnissa. Perinteisesti alueella on tuotettu saviastioita vaihtokauppaa varten, ja asukkaat ovat osallistuneet myös kulaan, esineiden kuten simpukankuorten seremonialliseen vaihtojärjestelmään eri heimojen välillä. Talouden kannalta merkittävämpää on kopran tuotanto. Lisäksi alueella on viime vuosina etsitty mineraaliesiintymiä.
Doria etsimässä

| Doria etsimässä> Finding Dory |
| --- | --- |

Ohjaaja:  Andrew Stanton
Käsikirjoittaja:  Andrew Stanton Victoria Strouse
Tarina:  Andrew Stanton
Tuottaja:  Lindsey Collins
Säveltäjä:  Thomas Newman
Kuvaaja:  Jeremy Lasky Ian Megibben
Leikkaaja:  Axel Geddes
Pääosat:   Ellen DeGeneres  Albert Brooks  Hayden Rolence  Ed O’Neill  Kaitlin Olson  Ty Burrell  Diane Keaton  Eugene Levy 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Pixar Animation Studios
Levittäjä:  Walt Disney Studios Motion Pictures
Ensi-ilta:   2016-06-1717. kesäkuuta 2016 (Yhdysvallat)  2016-08-2626. elokuuta 2016 (Suomi)  
Kesto:  97 minuuttia
Alkuperäiskieli:  englanti
Budjetti:  200 miljoonaa $
Tuotto:  1,029 miljardia $
Edeltäjä:  Nemoa etsimässä
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Doria etsimässä (engl. Finding Dory) on vuonna 2016 ensi-iltansa saanut tietokoneanimoitu jatko-osa menestyselokuvalle Nemoa etsimässä (2003). Sen on tuottanut animaatiostudio Pixar ja levittäjänä toimii Walt Disney Pictures.
Elokuvassa esiintyvät Nemoa etsimässä -elokuvan hahmoista muun muassa Dori, Nemo ja Marlin. Elokuva kertoo heidän elämästään vuotta myöhemmin, kun Dori muistelee lapsuuttaan ja lähtee etsimään perhettään. Elokuva sijoittuu Kalifornian rannikolle.
Yhdysvalloissa Doria etsimässä sai ensi-iltansa 17. kesäkuuta 2016, Suomessa sen ensi-ilta oli 26. elokuuta 2016.